ananddey/assamese-wiki-corpus huggingface dataset:
গাং‍মৌ থান

গাং‍মৌ থান হৈছে মহাপুৰুষ শ্ৰীমন্ত শংকৰদেৱে প্ৰতিষ্ঠা কৰা এখন থান। মহাপুৰুষ শংকৰদেৱৰ তীৰ্থভ্ৰমণ সময়ত অসমৰ বিভিন্ন ঠাইত থাকি বৈষ্ণৱ ধৰ্ম প্ৰচাৰ কৰিছিল। সেই স্থানবোৰত কালক্ৰমত কিছুমান সত্ৰ, মঠ-মন্দিৰ ইত্যাদিৰ গঢ় লৈ উঠিছিল। এনে এখন থান হ’ল গাংমৌ থান। এই থান অসমৰ শোণিতপুৰ জিলাৰ বিহালীৰ বৰগাং আৰু ব্ৰহ্মপুত্ৰ নদীৰ সংগমস্থলীত অৱস্থিত।

ইতিহাস

শংকৰদেৱ গাং‍মৌ থানলৈ প্ৰকৃততে কিমান চনত আহিছিল, সেই বিষয়ে কোনো তথ্য পোৱা নাযায়। বৰদোৱা গুৰু চৰিতৰ মতে তেওঁ আনুমানিক ১৪৩৮ শক অৰ্থাৎ ১৫১৬ চনত গাংমৌ থানলৈ আহিছিল।

শংকৰদেৱ গাংমৌলৈ অহাৰ কাৰণ

চৰিত পুথিসমূহত শংকৰদেৱ গাংমৌলৈ কিয় আহিছিল তাৰ বিষয়ে কিছু কথা উল্লেখ আছে। শিৰোমনি ভূঞা হোৱাৰ পাছত শংকৰদেৱে কিছুদিনৰ বাবে তীৰ্থভ্ৰমণ কৰাৰ সিদ্ধান্ত লৈছিল। সেইকেইদিনৰ বাবে তেওঁ শিৰোমনি ভূঞাৰ বাব পিতামহ জয়ন্তৰ হাতত দি থৈ গৈছিল। তীৰ্থযাত্ৰাৰপৰা ঘূৰি আহি তেওঁৰ মন ৰাজ্যচৰ্চাতকৈ ধৰ্মচৰ্চাতহে মনোযোগ দিছিল। সেইসময়ত নিকটৱৰ্তী কছাৰী ৰজাই ভূঞা ৰাজ্য আক্ৰমণ কৰে। ফলত ভূঞা ৰাজ্য সংকটৰ সন্মুখীন হয়। এনে পৰিস্থিতিত তেওঁ ব্ৰহ্মপুত্ৰ পাৰ হৈ উত্তৰপাৰৰ গাংমৌলৈ আহি ধৰ্ম চৰ্চা কৰাতহে মনোযোগ দিয়ে। সেই সময়ত সমগ্ৰ অঞ্চলটোৰ নাম গাংমৌ আছিল। শংকৰদেৱৰ লগত তেওঁৰ দ্বিতীয় পত্নী কালিন্দী, দুই পিতামহ জয়ন্ত-মাধৱ আৰু পৰিয়ালৰ অন্য সদস্যসকলো গাংমৌলৈ আহিছিল।

গাংমৌ থানৰ নিৰ্মাণ

শংকৰদেৱে প্ৰতিষ্ঠা কৰা গাংমৌ থানখন আনুমানিক ১৯২৭-২৮ চনমানতে খহনীয়াৰ ফলত ব্ৰহ্মপুত্ৰৰ বুকুত জাহ যায়। এই থানখন প্ৰথমতে খেৰৰে নিৰ্মাণ কৰা হৈছিল। পিছত এই খেৰৰ থানখন স্থানীয় ৰঘূবী ছেত্ৰী নামৰ এজন নেপালী বৈষ্ণৱ গো-পালকে তেজপুৰৰ পৰা টিনপাত আনি নতুনকৈ নিৰ্মাণ কৰি দিছিল বুলি শুনা যায়।

সাম্প্ৰতিক কালৰ গাংমৌ থান

শংকৰদেৱৰ বাসগৃহ বুলি প্ৰবাদ থকা ওখ ঠাইখিনিত বৰ্তমান প্ৰায় একলাখতকৈও অধিক টকা ব্যয় কৰি গাংমৌ থানখন নতুনকৈ নিৰ্মাণ কৰা হয়। ১৯৮১ চনৰ ১৬ জুলাইত এই নৱনিৰ্মিত গাংমৌথানখন প্ৰতিষ্ঠা কৰা হয়। এতিয়া শংকৰদেৱৰ স্মৃতি জড়িত থকা কোনো বস্তু নাই। স্থানীয়ভাৱে পোৱা এটা শিলৰ মূৰ্তিকে শংকৰদেৱৰ সময়ৰ বুলি ভাবি ৰাইজে ইয়াত সংৰক্ষণ কৰি ৰাখিছে।

তথ্য সংগ্ৰহ

বাহ্যিক সংযোগ

গাংমৌ থানৰ বিষয়ে বিতংকৈ পঢ়ক

শ্ৰেণী:অসমৰ ধৰ্মীয় স্থান
শ্ৰেণী:শোণিতপুৰ জিলা
শ্ৰেণী:হিন্দুধৰ্মৰ মঠ-মন্দিৰ
বাণী যাদৱ

ড° বাণী যাদৱ (; জন্ম: ৭ ছেপ্টেম্বৰ ১৯৭১) এগৰাকী ভাৰতীয় ৰেলী চালক, মটৰস্পৰ্টছ প্ৰমোটাৰ আৰু সামাজিক অধিকাৰ সমৰ্থক। ৰাষ্ট্ৰীয় মহিলা শাখাত সৰ্বাধিক বৃহৎ ক্ৰছ কাণ্ট্ৰী ৰেলী খিতাপ দখল কৰা ভাৰতৰ একমাত্ৰ মহিলা হিচাপে যাদৱ পৰিগণিত হৈছিল।

প্ৰাথমিক জীৱন আৰু কেৰিয়াৰ

লক্ষ্ণৌত জন্মগ্ৰহণ কৰা যাদৱ দিল্লীত ডাঙৰ-দীঘল হৈছিল। ১৩ বছৰ বয়সত ৰেচিঙৰ প্ৰথম অভিজ্ঞতাৰ জৰিয়তে তেওঁ ২০১৩ চনৰ জয়পুৰ স্পীড স্প্ৰিণ্টত ৪৩ বছৰ বয়সত প্ৰথমবাৰৰ বাবে প্ৰতিযোগিতাত অংশগ্ৰহণ কৰিবলৈ প্ৰেৰণা পাইছিল। তেওঁ দ্বিতীয় স্থানত অন্ত কৰিছিল। তেওঁ ২০১৫ চনৰ এছিয়া-পেচিফিক ৰেলী চেম্পিয়নশ্বিপত যাদৱ আছিল সৰ্বাধিক দ্ৰুততম মহিলা চালক। যাদৱে নাৰী সবলীকৰণৰ বাবে অনুষ্ঠানত অংশগ্ৰহণ কৰে, সম অধিকাৰ আৰু লিংগ সমতাৰ সমৰ্থন কৰে। বাণী ২০১৮ আৰু ২০১৯ চনত ৰাষ্ট্ৰীয় অটোক্ৰছ চেম্পিয়ন-মহিলা আছিল। ভাৰতৰ বাহিৰত আবুধাবি ইয়াছ মেৰিনা চাৰ্কিটত ফৰ্মুলা ৪ গাড়ী চলোৱা তেওঁ ভাৰতৰ প্ৰথমগৰাকী মহিলা। ভাৰতৰ একমাত্ৰ মহিলা যিয়ে মটৰস্পৰ্টছত ডক্টৰেট ডিগ্ৰী লাভ কৰিছে।

২০১৩ চনৰ অক্টোবৰ মাহত মেৰুদণ্ডৰ অক্ষমতা সৃষ্টিকাৰী আঘাতত যাদৱ আক্ৰান্ত হয়৷ তাৰ পিছত তেওঁ পুনৰ ৰেচিঙলৈ উভতি আহিল।

ব্যক্তিগত জীৱন

যাদৱ তেওঁৰ বন্ধু সুৰেশৰ সৈতে বিবাহিত৷ তেওঁলোকৰ দুজন পুত্ৰ আছে৷ দুয়োজনেই ৰেলী চালক।

তথ্যসূত্ৰ

শ্ৰেণী:ভাৰতৰ ক্ৰীড়াবিদ
শ্ৰেণী:ভাৰতৰ নাৰী
শ্ৰেণী:মটৰচাইকেল ৰেচাৰ
শ্ৰেণী:জীৱিত ব্যক্তি
শ্ৰেণী:মহিলা খেলুৱৈ
গ্ৰেচ মেৰা মলিচা

গ্ৰেচ মেৰা মলিচা (ইংৰাজী: Grace Mera Molisa; জন্ম: ১৭ ফেব্ৰুৱাৰী ১৯৪৬, আওবা দ্বীপ – ৪ জানুৱাৰী ২০০২, পৰ্ট ভিলা) এগৰাকী নি-ভানুৱাটুৰ ৰাজনীতিবিদ, কবি আৰু ৰাজনীতিত মহিলাৰ সমঅধিকাৰৰ বাবে যুঁজ দিয়া এগৰাকী কৰ্মী আছিল। দ্য অষ্ট্ৰেলিয়ান কাকতে তেওঁক "মেলানেছিয়ান সংস্কৃতিৰ এগৰাকী অগ্ৰদূত আৰু ভানুৱাটুৰ জনসাধাৰণৰ, বিশেষকৈ মহিলাসকলৰ কণ্ঠস্বৰ" বুলি অভিহিত কৰিছিল। তেওঁক প্ৰশান্ত মহাসাগৰীয় অঞ্চলৰ অন্যতম "আগশাৰীৰ ৰাজহুৱা বুদ্ধিজীৱী আৰু কৰ্মী" হিচাপেও বৰ্ণনা কৰা হৈছে।

মলিচাৰ শিক্ষা আওবা দ্বীপৰ নিজ গাঁৱৰ বিদ্যালয়তে আৰম্ভ হৈছিল আৰু তাৰ পিছত টৰ্গিলৰ মিছন স্কুলত অব্যাহত আছিল। তাৰপৰা তেওঁ নিউজিলেণ্ডৰ অকলেণ্ডৰ কুইন ভিক্টোৰিয়া মাউৰী গাৰ্লছ স্কুলত পঢ়িবলৈ যায়। বিদ্যালয়ৰ শিক্ষা শেষ কৰি মলিচাই অকলেণ্ড টিচাৰ্ছ কলেজত অধ্যয়ন কৰে আৰু টৰ্গিলৰ পুৰণি স্কুলখনতে শিক্ষক হিচাপে যোগদান কৰে। ওমবাবুলু স্কুলৰ প্ৰধান শিক্ষয়িত্ৰী হিচাপে নিযুক্ত হোৱাৰ সময়ত তেওঁ এখন ডাঙৰ, উচ্চ বৰ্গৰ সহ-শিক্ষামূলক আৱাসিক বিদ্যালয়ৰ নেতৃত্ব দিয়া ভানুৱাটুৰ প্ৰথমগৰাকী মহিলা হিচাপে পৰিগণিত হয়। পৰৱৰ্তী সময়ত, মলিচাই ১৯৭৭ চনত ইউনিভাৰ্চিটি অৱ দ্য চাউথ পেচিফিকৰপৰা স্নাতক (BA) ডিগ্ৰী লাভ কৰি নিজ দেশৰ ভিতৰত বিশ্ববিদ্যালয়ৰ ডিগ্ৰী লাভ কৰা প্ৰথমগৰাকী মহিলা হিচাপে পৰিচিত হয়।

সাহিত্যিক জীৱন

মলিচাই ১৯৮৩ চনত তেওঁৰ কবিতা সংকলন ব্লেকষ্টোন প্ৰকাশ কৰে। ১৯৮৭ চনত তেওঁৰ ক’লনাইজড পিপল: পয়েমছ প্ৰকাশ পায়। দ্য অষ্ট্ৰেলিয়ান কাকতে তেওঁৰ কবিতাসমূহক "পিতৃতান্ত্ৰিক, উত্তৰ-ঔপনিৱেশিক ভানুৱাটুৰ জীৱনৰ ওপৰত এক তীব্ৰ সামাজিক ভাষ্য" বুলি বৰ্ণনা কৰিছে।

নিউজিলেণ্ডৰ প্ৰাক্তন ৰাজকবি তথা অকলেণ্ড বিশ্ববিদ্যালয়ৰ ইংৰাজী বিষয়ৰ অধ্যাপিকা চেলিনা টুছিটালা মাৰ্ছে মলিচাক টংগাৰ কোনাই হেলু থামান আৰু হাৱাইৰ হাউনানি-কে ট্ৰাস্কৰ সৈতে "প্ৰশান্ত মহাসাগৰীয় কবিতাৰ তিনিগৰাকী মাতৃস্বৰূপা"ৰ অন্যতম বুলি অভিহিত কৰিছে। মাৰ্ছৰ এক বিস্তৃত গৱেষণা প্ৰবন্ধ কৰ্ডাইট পয়েট্ৰী ৰিভিউত প্ৰকাশ পাইছে।

২০২০ চনৰ মাৰ্চ মাহত অকলেণ্ড আৰ্টছ ফেষ্টিভেলৰ অংশ হিচাপে চাইলো থিয়েটাৰত প্ৰথমবাৰৰ বাবে প্ৰদৰ্শিত হোৱা প্ৰশান্ত মহাসাগৰীয় দ্বীপপুঞ্জৰ লেখকসকলৰ ৰচনাৰ সংগ্ৰহ ইউপিইউত মলিচাৰ কবিতা অন্তৰ্ভুক্ত কৰা হৈছিল। ২০২১ চনৰ জুন মাহত ৱেলিংটনত অনুষ্ঠিত হোৱা 'কিয়া মাউ ফেষ্টিভেল'ৰ অংশ হিচাপেও ইউপিইউ পুনৰ প্ৰদৰ্শিত হৈছিল।

ৰাজনৈতিক জীৱন

১৯৭৯ চনত ভানুৱাটুৰ স্বাধীনতাৰ প্ৰাকক্ষণত ভানুৱাআকু পাতিৰ সদস্য হিচাপে মলিচা সমাজ কল্যাণ মন্ত্ৰ্যালয়ৰ দ্বিতীয় সচিব নিযুক্ত হয়।

২০০০ চনত ৰবাৰ্ট বৰ’ফস্কিৰ সম্পাদনাত প্ৰকাশিত শৈক্ষিক সংগ্ৰহ 'ৰিমেম্ব্ৰেন্স অৱ পেচিফিক পাষ্টছ: এন ইনভিটেশ্বন টু ৰিমেক হিষ্ট্ৰী'ত তেওঁ উত্তৰ-ঔপনিৱেশিক ৰাজনীতিৰ ওপৰত এটা অধ্যায় লিখিছিল। এই গ্ৰন্থখনৰ অন্যান্য লেখকসকলৰ ভিতৰত আছিল এলবাৰ্ট ৱেণ্ডট, ভিলচনী হেৰেনিকো, মাৰ্শ্বাল ছালিন্স, জেমছ বেলিচ, জ্ঞান প্ৰকাশ, এডৱাৰ্ড ছাইড আৰু এপেলি হাউ’ফা।

তথ্যসূত্ৰ

শ্ৰেণী:ৰাজনীতিবিদ
শ্ৰেণী:কবি
শ্ৰেণী:নাৰীবাদী
গৌতম বৰা

গৌতম বৰা এগৰাকী চলচ্চিত্ৰ পৰিচালক। ১৯৭৪ চনত তেওঁ গুৱাহাটী বিশ্ববিদ্যালয়ৰ পৰা স্নাতক ডিগ্ৰী আৰু ১৯৮৩ চনত জাৰ্মানীৰ পটচডাম, বাবেলবাৰ্গৰ কনৰাড ৱ’ল্ফ ইঞ্চটিটিউটৰ পৰা তেওঁ চলচ্চিত্ৰ আৰু টেলিভিচন পৰিচালনা সম্পৰ্কীয় ডিগ্ৰী লাভ কৰে। ১৯৮৬ চনত ‘উইভাৰচ্ অৱ গোল্ডেন খ্ৰে়ড’ তথ্যচিত্ৰখনৰ পৰিচালনাৰে তেওঁ চলচ্চিত্ৰ জগতত ভৰি দিয়ে। তথ্যচিত্ৰখন জাৰ্মানীৰ ২৯তম লাইপজিগ চলচ্চিত্ৰ মহোৎসৱত প্ৰদৰ্শিত হয়। তাৰপিছত প্ৰথম ৰাগিনীৰ (১৯৮৭) সহযোগী পৰিচালক আৰু অগ্নিস্নানৰ (১৯৮৫) সহকাৰী পৰিচালক ৰূপে কাম কৰে। প্ৰথম ৰাগিনীৰ তেওঁ যুটীয়াভাবে চিত্ৰনাট্যও ৰচনা কৰিছিল।

ৱশ্ব'বিপো (১৯৯০) তেওঁ পৰিচালনা কৰা প্ৰথম পূৰ্ণাঙ্গ কাহিনীচিত্ৰ। কাৰ্বিআংলং জিলা পৰিষদে প্ৰযোজনা কৰা এই ছবিখন কাৰ্বি ভাষাৰ প্ৰথম চলচ্চিত্ৰ। ৱশ্ব’বিপোই ‘পৰিচালকৰ প্ৰথম ছবি’ৰ ৰাষ্ট্ৰীয় চলচ্চিত্ৰ বঁটা ভাৰতীয় পেনোৰামাত প্ৰদৰ্শিত হয়। ৩৯তম ৰাষ্ট্ৰীয় চলচ্চিত্ৰ মহোৎসৱত ‘চনচ অফ আব’টানি- দ্য মিচিঙে’ ১৯৯১ৰ শ্ৰেষ্ঠ অনা-কাহিনী চলচ্চিত্ৰৰ ৰাষ্ট্ৰীয় বঁটা লাভ কৰে।

তথ্য উৎস

শ্ৰেণী:অসমৰ চলচ্চিত্ৰ পৰিচালক
শ্ৰেণী:কাৰ্বি ভাষাৰ চলচ্চিত্ৰ পৰিচালক
শ্ৰেণী:সংক্ষিপ্ত জীৱনী
আম-লা-খী দেওশাল

হ'-ফি আম-লা-খী (𑜑𑜦𑜡 𑜇𑜣 𑜒𑜪 𑜎𑜡 𑜁𑜣) অসমীয়াত আম-লা-খী দেওশাল অসমৰ লকুৱাৰ ৰঙাগড় অঞ্চলত অৱস্থিত ফুৰালুং ধৰ্মৰ এখন দেওশাল। এই দেওশালখন পূৰ্বতে চৰাইদেউত অৱস্থিত আছিল পাছলৈ চৰাইদেউৰ পৰা ৰাজধানী স্থানান্তৰ কৰাৰ পিছত গৌৰীনাথ সিংহৰ ৰাজত্বকালত পূৰ্ণানন্দ বুঢ়াগোহাঁয়ে ইয়াক দিচাং নদীৰ দক্ষিণ পাৰস্থিত ৰঙাগড়লৈ স্থানান্তৰ কৰিছিল। এই স্থান আহোমসকলৰ এক পৱিত্ৰ তীৰ্থক্ষেত্ৰ, য’ত আজিও প্ৰাচীন আচাৰ-অনুষ্ঠান অনুসৰি আহোম উৎসৱসমূহ উদযাপন কৰা হয়।

মহত্ব

এই দেওশালত প্ৰতি বাৰ বছৰৰ অন্তৰে উম ফা অনুষ্ঠান অত্যন্ত জাকজমকতাৰে এক বৃহৎ স্তৰত পালন কৰা হয়।

উৎস
পৰীক্ষিত

পৰীক্ষিত পাণ্ডৱ বংশৰ এজনা ৰজা। ঋষিৰ শাপত তেওঁক তক্ষক নাগে দংশি মাৰে। তেওঁ অৰ্জুনৰ পুত্ৰ অভিমন্যু আৰু উত্তৰাৰ পুত্ৰ তথা জনমেজয়ৰ পিতৃ আছিল। শুকে তেওঁৰ আগত মহাভাগৱত কৈছিল।

উল্লেখ আছে যে মৃত্যুৰ আগমুহূৰ্তত শুকে তেওঁৰ আগত মহাভাগৱতৰ কথা কৈছিল।

চিত্ৰবিথিকা

তথ্য সংগ্ৰহ

বাহ্যিক সংযোগ

শ্ৰেণী:মহাভাৰতৰ চৰিত্ৰ
চিৰ এলাগী মোৰ ভাষা ফেদেলী

চিৰ এলাগী মোৰ ভাষা ফেদেলী অসমীয়া ভাষাৰ সাধাৰণ ভুলসমূহৰ ওপৰত আধাৰিত সাহিত্যিক দেৱেন দত্তই ৰচনা কৰা এখনি গ্ৰন্থ। পি জি ইণ্ডিয়াই প্ৰকাশ কৰা গ্ৰন্থখনৰ প্ৰথম প্ৰকাশ হৈছিল ২০১৫ বৰ্ষৰ ডিচেম্বৰত।

উদ্ধৃতি

"নিজৰ মাতৃ ভাষাটো বুলিলে অসমীয়া মানুহ আপাততঃ যিমান স্পৰ্শকাতৰ, আন কোনো বিষয়তে তেওঁলোক সিমান স্পৰ্শকাতৰ নহয়।"
"আমাৰ ভাষাত 'তেহেলে' বুলি এটা শুৱলা শব্দ আছে; যেনে-'মই তালৈ যামেই, তেহেলে দৈৱাসন তল গ'লেও যাওক'। কিন্তু এই শব্দটোৰ লগত পৰিচিত নোহোৱা বাবে অনেক প্ৰকাশনৰ অনেক লোকে, আন কোনোবাই তাক ব্যৱহাৰ কৰিলেও,'এইটো কি শব্দ' এনে মনোভাৱেৰে তাক গুচাই তাৰ ঠাইত 'তেনে হ'লে' শব্দটোহে বহুৱাই দিয়ে।"
"অসমীয়াত মূৰ্ধন্য, দন্ত্য, তালব্য, অন্তঃস্থ, হ্ৰস্ব, দীৰ্ঘ, ইবিলাক,কাৰ্যতঃ নামতহে। বাস্তৱিকতে, অৰ্থাৎ উচ্চাৰণৰ ক্ষেত্ৰত, ইবিলাকৰ মাজৰ পাৰ্থক্যসমূহ তেনেই নগণ্য সংখ্যক লোকৰ মুখতহে শুনা যায়।"
"কাৰ সাধ্য আছে, মোমায়েকৰ তেজেৰে হাত ৰাঙলী কৰি তিৰ্কঁপে উঠা জ্বৰ গাত লৈ চালপীৰাতে নাৱত উঠি বঙাল খেদিবলৈ যোৱা, লুখুৰাখনৰ বৰফুকনক বৰহমপুতৰৰ বুকুৰ পৰা ধৰি নি পাটশাহৰ হাতত গটায়?"
"দাঙিব পৰা শিলক পৰি নমস্কাৰ কৰাৰ কথা সুকীয়া। কিন্তু দেখা গৈছে, নাওমান কষ্ট কৰিলেই দাঙিব পৰা শিলবোৰকো এলেহুৱা অসমীয়াই, পৰি নমস্কাৰ কৰিবলৈ ধৰিছে।"
"কঠোৰ পৰিশ্ৰমৰ কোনো বিকল্প নাই। লগতে বিকল্প নাই কঠোৰ অনুশীলনৰ।"

উৎস

শ্ৰেণী: অসমীয়া গ্ৰন্থ
শ্ৰেণী:অসমীয়া প্ৰবন্ধ সংকলন
নিচুকনি গীত

আমাৰে মইনা শুব এ

বাৰীতে বগৰী ৰোব এ

বাৰীৰে বগৰী পকি সৰিব

আমাৰে মইনাই বুটলি খাব

শিয়ালী এ নাহিবি ৰাতি

তোৰে কাণে কাটি লগামে বাতি

শিয়ালী এ নাহিবি ৰাতি

তোৰে কাণে কাটি লগামে বাতি

শিয়ালীৰ মূৰতে মৰুৱা ফুল

শিয়ালী পালেগৈ ৰতনপুৰ

শিয়ালীৰ মূৰতে মৰুৱা ফুল

শিয়ালী পালেগৈ ৰতনপুৰ
ভাৰতত বৌদ্ধ ধৰ্মৰ ইতিহাস

]] অন্তৰ্গত মহাবোধী মন্দিৰ হ'ল গৌতম বুদ্ধৰ জীৱনৰ সৈতে জড়িত চাৰিটা প্ৰধান তীৰ্থস্থানৰ ভিতৰত অন্যতম। মহাবোধী মন্দিৰ বুদ্ধৰ জ্ঞান লাভৰ স্থানত নিৰ্মাণ কৰা হৈছিল। এই স্থানতে খ্ৰীষ্টপূৰ্ব তৃতীয় শতিকাত মৌৰ্য সম্ৰাট অশোকে প্ৰথম মন্দিৰ নিৰ্মাণ কৰিছিল। বৰ্তমানৰ মন্দিৰটো খ্ৰীষ্টীয় ৫ম বা ষষ্ঠ শতিকাত নিৰ্মাণ কৰা হৈছিল। এই মন্দিৰটো ভাৰতৰ আটাইতকৈ পুৰণি সম্পূৰ্ণ ইটাৰ বৌদ্ধ মন্দিৰসমূহৰ ভিতৰত অন্যতম যি গুপ্ত যুগৰ শেষৰ ফালেৰ পৰা আজিও অন্যতম।

]] বিশাখাপট্টনম জিলাৰ অনাকাপলেৰ সমীপৰ বজ্জনকোণ্ডাত শিলত খোদিত বুদ্ধৰ প্ৰতিমূৰ্তি।

]] বৌদ্ধ গুহাসমূহৰ এটাত ভক্তসকলে পূজা কৰে।
বৌদ্ধ ধৰ্ম বিশ্বৰ এটা প্ৰধান ধৰ্ম। প্ৰাচীন মগধ ৰাজ্য (বৰ্তমান ভাৰতৰ বিহাৰ ৰাজ্য)ত এই ধৰ্মৰ উত্থান ঘটিছিল। এই ধৰ্মৰ ভেটি গৌতম সিদ্ধাৰ্থৰ শিক্ষা। গৌতম সিদ্ধাৰ্থকে ‘বুদ্ধ’ (‘বোধিপ্ৰাপ্ত’) বোলা হয়। বুদ্ধৰ জীৱনকালত মগধৰ বাহিৰত বৌদ্ধ ধৰ্মৰ প্ৰসাৰ আৰম্ভ হয়।

বৌদ্ধ ধৰ্মালম্বীসকল মৌৰ্য সম্ৰাট অশোকৰ ৰাজত্বকালত দুটা শাখাত বিভক্ত হৈছিল। এই দুটা শাখা আছিল মহাসাংঘিক আৰু স্থবিৰবাদ। এই শাখা দুটা সমগ্ৰ ভাৰতবৰ্ষতে বিয়পি পৰি অসংখ্য উপ-শাখাত বিভক্ত হৈ পৰিছিল। আধুনিক যুগত বৌদ্ধ ধৰ্মৰ দুটা প্ৰধান শাখা আছে। এই দুটা হৈছে শ্ৰীলংকা আৰু দক্ষিণ-পূব এছিয়াৰ থেৰবাদ, তথা হিমালয় আৰু পূব এছিয়াৰ মহাযান।

গুপ্ত যুগৰ পৰা (খ্ৰীষ্টাব্দ সপ্তম শতিকা)ৰ পৰা বৌদ্ধ ধৰ্মৰ এক সুকীয়া আৰু সুসংহত ধৰ্ম হিচাপে প্ৰভাৱ হ্ৰাস পাবলৈ ধৰিলে। ত্ৰয়োদশ শতিকালৈকে এই ধৰ্ম নিজৰ গৃহভূমিত বিলুপ্ত হৈ পৰিছিল। অৱশ্যে বৌদ্ধ ধৰ্মই এটা গুৰুত্বপূৰ্ণ চিন ৰাখিছে। হিমালয়ৰ ৰাজ্য ছিকিম, লাডাখ, অৰুণাচল প্ৰদেশ, দাৰ্জিলিং পাহাৰ (পশ্চিম বংগ), আৰু হিমাচল প্ৰদেশৰ উত্তৰ অঞ্চলৰ লাহুল আৰু স্পিতি জিলাত বৌদ্ধ ধৰ্ম এতিয়াও আটাইতকৈ বেছি প্ৰচলিত ধৰ্ম। মহাযান বৌদ্ধ ধৰ্মৰ জন্মস্থান অন্ধ্ৰ প্ৰদেশতো বৌদ্ধ ধ্বংসাৱশেষ দেখা যায়। বিগত শতিকাত ভাৰতত বহু ভাৰতীয় বুদ্ধিজীৱী বৌদ্ধ ধৰ্মলৈ ধৰ্মান্তৰিত হোৱা, দেশত বৌদ্ধ তিব্বতী শৰণাৰ্থীক গ্ৰহণ কৰা, আৰু অসংখ্য হিন্দু দলিত বৌদ্ধ ধৰ্মলৈ ধৰ্মান্তৰিত হোৱাৰ ফলত ভাৰতত বৌদ্ধ ধৰ্মৰ পুনৰুজ্জীৱন ঘটিছে। ২০০১ চনৰ ভাৰতৰ লোকপিয়ল অনুসৰি এই দেশত বৌদ্ধ জনসংখ্যাৰ শতকৰা হাৰ ০.৮%। এই দেশত প্ৰায় ৭৯.৫ নিযুত বৌদ্ধ ধৰ্মাৱলম্বী লোক বাস কৰে।

ৰাজ্য অনুসৰি বৌদ্ধ ধৰ্মৰ জনসংখ্যা

+২০১১ চনৰ লোকপিয়ল অনুসৰি এক লাখৰ অধিক জনসংখ্যা থকা ভাৰতৰ ৰাজ্যসমূহ
ৰাজ্য বৌদ্ধ জনসংখ্যা শতকৰা হাৰ (%)
মহাৰাষ্ট্ৰ65,31,2005.81%
পশ্চিমবংগ2,82,8980.31%
মধ্যপ্ৰদেশ2,16,0521.71%
উত্তৰ প্ৰদেশ2,06,2850.11%
ছিক্কিম1,67,21627.39%
অৰুণাচল প্ৰদেশ1,62,81511.77%
ত্ৰিপুৰা1,25,3853.41%
জম্মু-কাশ্মীৰ1,12,5840.90%

তথ্যসূত্ৰ

শ্ৰেণী:বৌদ্ধ ধৰ্ম
শ্ৰেণী:ভাৰতৰ সংস্কৃতি
শ্ৰেণী:দেশ অনুসৰি ধৰ্ম
নুছৰত জাহান

নুছৰত জাহান ৰুহী (; জন্ম: ৮ জানুৱাৰী ১৯৯০) এগৰাকী ভাৰতীয় অভিনেত্ৰী আৰু ৰাজনীতিবিদ৷ তেওঁ প্ৰধানকৈ বাংলা ভাষাৰ চিনেমাত অভিনয় কৰে।
হেলেন টাফ্টছ বেইলী

হেলেন টাফ্টছ বেইলী (; ৯ জানুৱাৰী, ১৮৭৪ – মে' ১৯৬২)এগৰাকী সমাজ সংস্কাৰক আৰু সমাজকৰ্মী আছিল। ১৯২৮ চনত ব্যক্তি আৰু সংগঠনৰ বিষয়ে ক'লা তালিকা থকাৰ বাবে টাফ্টছক ডটাৰ্ছ অৱ দ্য ৰিভল্যুচনক আউটিং কৰা বুলি জনা যায়। এই বিতৰ্কৰ ফলত টাফ্টছক সংগঠনটোৰ পৰা নিষিদ্ধ কৰা হয় আৰু মহিলা, শ্ৰমিক আৰু সামাজিক অধিকাৰৰ পোষকতা কৰা হয়।

১৮৭৪ চনত নিউ জাৰ্চিৰ নেৱাৰ্কত জন্মগ্ৰহণ কৰা হেলেনৰ পিতৃ আছিল মাটিল্ডা টাফ্টছ৷ তেওঁ ইউনিটেৰিয়ান মন্ত্ৰী আছিল আৰু মাতৃ ভোটাধিকাৰী আছিল। ১৮৭৫ চনত পৰিয়ালটো মেছাচুচেটছলৈ গুচি যায় আৰু ১৮৯২ চনত হেলেনে লেক্সিংটনৰ কটিং হাইস্কুলৰ পৰা স্নাতক ডিগ্ৰী লাভ কৰে। ৱাশ্বিংটন ডি চিত অনুষ্ঠিত হোৱা বাৰ্ষিক ডি এ আৰ কংগ্ৰেছত টাফ্টছৰ বিৰুদ্ধে ডি এ আৰ সংস্থাটোৰ “সমন্বয় বিঘ্নিত কৰা” আৰু ইয়াৰ সুনামৰ ক্ষতি কৰাৰ অভিযোগ উত্থাপন কৰা হৈছিল৷ এবছৰৰ পিছত তেওঁ ডি এ আৰত পুনৰ নিযুক্তিৰ বাবে আবেদন কৰাত ব্যৰ্থ হয়।

ৰ্ণৰ জৰিয়তে টাফ্টছে মূলতঃ বেলফাষ্টৰ উইলিয়াম বেইলীক লগ পায়, যিজন নিৰামিষ ৰেষ্টুৰেণ্ট কো-অপাৰেটিভত বাস কৰিছিল আৰু তাৰ মালিক আছিল। ১৯০১ চনৰ জানুৱাৰী মাহত বৰ্ণৰ জৰায়ুৰ কৰ্কট ৰোগ ধৰা পৰে আৰু সেই মাহৰ শেষৰ ফালে তেওঁৰ মৃত্যু হয়। ১৯০১ চনৰ পতনৰ পৰা বেইলী আৰু টাফ্টছে একেলগে বাস কৰিছিল আৰু ১৯০৮ চনৰ অক্টোবৰ মাহত দুয়োৰে বিবাহ হয়। ১৯৪৬ চনত অৱসৰ লোৱালৈকে বেইলীয়ে ঝুৰি বোৱাৰ ব্যৱসায় আৰম্ভ কৰে। দম্পতীটোৰ দুটা সন্তান আছিল৷

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
লেডিজ ফাৰ্ষ্ট (২০১৭ চলচ্চিত্ৰ)

লেডিজ ফাৰ্ষ্ট হৈছে আৰ্চাৰ দীপিকা কুমাৰীৰ জীৱনৰ আধাৰত ২০১৭ চনত নিৰ্মাণ কৰা এখন ভাৰতীয় তথ্যচিত্ৰ। উৰাজ বহল আৰু শানা লেভি বহলৰ দ্বাৰা পৰিচালিত এই ছবিখনত ঝাৰখণ্ডৰ দৰিদ্ৰতাত বাস কৰাৰ পৰা টাটা আৰ্চাৰী একাডেমীত নামভৰ্তি কৰা আৰু কেইবাটাও আন্তঃৰাষ্ট্ৰীয় প্ৰতিযোগিতাত ভাৰতক প্ৰতিনিধিত্ব কৰাৰ যাত্ৰাৰ কাহিনী বৰ্ণনা কৰা হৈছে। ই লণ্ডন ইণ্ডিপেণ্ডেণ্ট ফিল্ম ফেষ্টিভেলত বঁটা, নিউয়ৰ্ক ফিল্ম এৱাৰ্ডছত শ্ৰেষ্ঠ তথ্যচিত্ৰৰ বঁটা আৰু লছ এঞ্জেলেছ ফিল্ম এৱাৰ্ডত শ্ৰেষ্ঠ অনুপ্ৰেৰণামূলক চলচ্চিত্ৰ বঁটা লাভ কৰিছিল। এইখন ২০১৭ চনৰ ইভোলিউশ্যন মেলোৰ্কা আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হৈছিল।

২০১৬ চনৰ গ্ৰীষ্মকালীন অলিম্পিকলৈ যোৱাৰ তিনি বছৰৰ ভিতৰত ইয়াৰ দৃশ্যগ্ৰহণ কৰা হৈছিল। লেডিজ ফাৰ্ষ্ট ২০১৮ চনৰ ৮ মাৰ্চত আন্তঃৰাষ্ট্ৰীয় নাৰী দিৱসৰ পূৰ্বে নেটফ্লিক্সত মুক্তি দিয়া হৈছিল। এইখন ভাৰতৰ প্ৰথমখন নেটফ্লিক্স মূল তথ্যচিত্ৰ আছিল আৰু ২৮টা ভিন্ন ভাষাত উপশীৰ্ষকৰ সৈতে মুক্তি দিয়া হৈছিল। তথ্যচিত্ৰখন মেজিক বাছ এনজিঅ'ৰ বাবেও প্ৰদৰ্শন কৰা হৈছিল। কুমাৰীয়ে প্ৰথমতে ইয়াৰ বাবে আগ্ৰহী নাছিল আৰু কৈছিল যে "[সেই সময়] অলিম্পিকৰ ইমান ওচৰত আছিল আৰু মই অত্যন্ত ব্যস্ত আছিলোঁ আৰু মোৰ প্ৰশিক্ষণত সম্পূৰ্ণ মনোযোগ দিছিলোঁ।" ক্ৰুৱে তেওঁৰ সৈতে মুম্বাই, বেংগালুৰু আৰু দিল্লীলৈ যাত্ৰা কৰিছিল য'ত তেওঁক আৰু অন্যান্য খেলুৱৈসকলক ২০১৬ চনৰ অলিম্পিক গেমছৰ বাবে প্ৰধানমন্ত্ৰীয়ে আনুষ্ঠানিকভাৱে বিদায় জনাইছিল। ইণ্ডিয়া টুডেৰ সুহানী সিঙে অনুভৱ কৰিছিল যে তথ্যচিত্ৰখনে "খেলপথাৰত তেওঁৰ আকৰ্ষণীয় কাৰ্য্যকলাপ প্ৰদৰ্শন কৰাতকৈ কুমাৰীৰ উৎপত্তিৰ কাহিনীৰ ওপৰত অধিক গুৰুত্ব আৰোপ কৰিছিল।" আইএএনএছ-ৰ দ্বাৰা কৰা এক সমীক্ষাত লিখা হৈছিলঃ "আমি কেতিয়াও দীপিকাৰ অভ্যন্তৰীণ অনুভূতিবোৰ জানিব নোৱাৰোঁ কিয়নো তেওঁ লিংগ বৈষম্য আৰু দৰিদ্ৰতাৰ ভাগ্যৰ বিৰুদ্ধে সংগ্ৰাম কৰিছিল৷

তথ্যসূত্ৰ

শ্ৰেণী:২০১৭ বৰ্ষৰ চলচ্চিত্ৰ
শ্ৰেণী:তথ্যচিত্ৰ
এলিছা কাথবাৰ্ট

এলিছা এন কাথবাৰ্ট (জন্ম: ৩০ নৱেম্বৰ, ১৯৮২) এগৰাকী কানাডিয়ান অভিনেত্ৰী। শিশু অভিনেত্ৰী হিচাপে তেওঁ প্ৰথমবাৰৰ বাবে টেলিভিছনত এক্সট্ৰা হিচাপে অভিনয় কৰিছিল আৰ ইউ এফ্ৰেইড অৱ দ্য ডাৰ্ক? অনুষ্ঠানত আৰু জনপ্ৰিয় মেকানিক্স ফৰ কিডছ অনুষ্ঠানৰ সহ-উপস্থাপক আছিল। ১৯৯৭ চনত কানাডাৰ পাৰিবাৰিক নাটক ডান্সিং অন দ্য মুন চলচ্চিত্ৰত তেওঁ বৈশিষ্ট্যপূৰ্ণ চলচ্চিত্ৰত অভিষেক কৰে। ১৯৯৮ চনত এয়াৰস্পীড চলচ্চিত্ৰত তেওঁ প্ৰথম ডাঙৰ মুখ্য চৰিত্ৰ লাভ কৰে। ২০০১ চনত তেওঁ লাকী গাৰ্ল চলচ্চিত্ৰত অভিনয় কৰে, যাৰ বাবে তেওঁ প্ৰথম বঁটা, জিমিনি এৱাৰ্ড লাভ কৰে।

২০০১ চনত হলিউডলৈ যোৱাৰ পাছত তেওঁ ২৪ ধাৰাবাহিকত কিম বাউয়াৰৰ চৰিত্ৰত অভিনয় কৰে, যিটো তেওঁৰ প্ৰথম ডাঙৰ আমেৰিকান চৰিত্ৰ আছিল। এই চৰিত্ৰটোৰ বাবে তেওঁ দুবাৰকৈ স্ক্ৰীণ এক্টৰছ গিল্ড বঁটাৰ বাবে মনোনীত হৈছিল। ২০০৩ চনত তেওঁ অল্ড স্কুল আৰু লাভ এক্চুৱেলি চলচ্চিত্ৰত অভিনয় কৰে। ২০০৪ চনৰ কিশোৰ কমেডী চলচ্চিত্ৰ দ্য গাৰ্ল নেক্সট ড’ৰত অভিনয় কৰাৰ পাছত তেওঁ ব্যাপক স্বীকৃতি লাভ কৰে আৰু ২০০৫ চনৰ এমটিভি মুভি বঁটাত শ্ৰেষ্ঠ ব্ৰেকথ্ৰু অভিনয়ৰ বাবে মনোনীত হয়। তাৰ পিছত তেওঁ ২০০৫ চনৰ হাউচ অৱ ৱাক্স চলচ্চিত্ৰত অভিনয় কৰে, যাৰ বাবে তেওঁ টিন চয়ছ বঁটাৰ বাবে দুটা মনোনয়ন লাভ কৰে। ইয়াৰ পিছত তেওঁ দ্য কুইট (২০০৫) আৰু কেপটিভিটি (২০০৭) চলচ্চিত্ৰতো মুখ্য চৰিত্ৰত অভিনয় কৰে। এইবোৰ চৰিত্ৰ আৰু ২৪ ধাৰাবাহিকত অভিনয় কৰাৰ ফলত তেওঁ এগৰাকী চিঞৰ ৰাণী হিচাপে পৰিচিত হয়।

২০১১ চনৰপৰা ২০১৩ চনলৈকে তেওঁ হেপি এণ্ডিংছ কমেডী ধাৰাবাহিকত এলেক্স কেৰকোভিচৰ চৰিত্ৰত অভিনয় কৰে। ২০১৬ চনৰপৰা ২০২০ চনলৈকে তেওঁ দ্য ৰেঞ্চ ধাৰাবাহিকত এবি ফিলিপছৰ চৰিত্ৰত অভিনয় কৰে। কানাডাৰ কমেডী ধাৰাবাহিক জান্নত অভিনয় কৰাৰ বাবে তেওঁ কানাডিয়ান স্ক্ৰীণ বঁটাৰ বাবে মনোনীত হৈছিল।

তেওঁ বহুতো আলোচনীত প্ৰকাশ পাইছে, যেনে মেক্সিম, কমপ্লেক্স আৰু এফ এইচ এম। ২০১৩ চনত মেক্সিম আলোচনীয়ে তেওঁক "টিভিৰ আটাইতকৈ ধুনীয়া মহিলা" বুলি ঘোষণা কৰে।

প্ৰাথমিক জীৱন

এলিছা কাথবাৰ্টৰ জন্ম হৈছিল আলবাৰ্টাৰ কেলগাৰীত, তেওঁ ক্যুবেকৰ গ্ৰীণফিল্ড পাৰ্কত ডাঙৰ-দীঘল হৈছিল। ২০০০ চনত তেওঁ চেণ্টেনিয়েল ৰিজিঅ’নেল হাইস্কুলৰপৰা স্নাতক ডিগ্ৰী লাভ কৰে আৰু ১৭ বছৰ বয়সত লছ এঞ্জেলছলৈ যায়। শিশু অৱস্থাত তেওঁ কানাডাৰ গাৰ্ল গাইডছৰ সদস্য আছিল।

তথ্যসূত্ৰ

বাহ্যিক সংযোগ

শ্ৰেণী:কানাডাৰ ব্যক্তি
শ্ৰেণী:অভিনেত্ৰী
ভক্তি শৰ্মা

ভক্তি শৰ্মা (; জন্ম ৩০ নৱেম্বৰ ১৯৮৯) এগৰাকী ভাৰতীয় সাঁতোৰবিদ (মুকলি পানীৰ)। এণ্টাৰ্কটিকাৰ পানীত মুক্ত সাঁতোৰৰ দ্বাৰা ৰেকৰ্ড গঢ়া শৰ্মা এচিয়াৰ প্ৰথম মহিলা আৰু পৃথিৱীৰ সৰ্বকনিষ্ঠতম। শৰ্মাই ৪১.১৪ মিনিটত ১.৪ মাইল (২.৩ কিলোমিটাৰ) সাঁতুৰি, (১° চে, ৩৪ ডিগ্ৰি ফাৰেনহাইট) এই তাপমাত্ৰাত সাঁতোৰা, লীন কক্স (আমেৰিকা যুক্তৰাষ্ট্ৰ) আৰু লুইস পিউ (গ্ৰেট ব্ৰিটেইন)ৰ ৰেকৰ্ড ভংগ কৰিছে। ভক্তি শৰ্মাই বিশ্বৰ সমস্ত পাঁচখন মহাসাগৰত আৰু আন আঠ সমুদ্ৰ তথা চ্যানেলৰ মাজেৰে সাঁতুৰি গঢ়া অভিলেখৰ বাবে ২০১০ চনত তেওঁক টেনজিং নৰ্গে জাতীয় সাহসিকতাৰ পুৰস্কাৰ প্ৰদান কৰা হয়।

জীৱনৰ প্ৰথমচোৱা

শৰ্মাই মুম্বাইত জন্মগ্ৰহণ কৰে পিছলৈ তেওঁলোক উদয়পুৰ, ৰাজস্থানলৈ উন্নীত হয়। তেওঁ কমিউনিকেশন ম্যানেজমেণ্ট (সিম্বিয়াসিস স্কুল অব মিডিয়া এণ্ড কমিউনিকেশন, বাঙ্গালুৰু)ত স্নাতক ডিগ্ৰি অৰ্জন কৰে তথা উদয়পুৰৰ, মোহন লাল সুখদিয়া বিশ্ববিদ্যালয়ৰ পৰা বাণিজ্য বিভাগত স্নাতক ডিগ্ৰি অৰ্জন কৰে।

সাঁতোৰ জীৱন

শৰ্মাই মাত্ৰ আঢ়ৈ বছৰ বয়সতে সাঁতোৰ শিকা আৰম্ভ কৰে, তেওঁৰ মাতৃ লিনা শৰ্মা তেওঁৰ প্ৰশিক্ষক আছিল। অনেক ৰাজ্য ও জিলা ভিত্তিক প্ৰতিযোগিতাত অংশ গ্ৰহণৰ পিছত, তেওঁৰ প্ৰথম মুকলি পানীৰ (সাগৰ) সাঁতোৰৰ অভিজ্ঞতা আছিল ২০০৩ চনত উৰান পোৰ্টৰ পৰা গেটৱে অব ইণ্ডিয়ালৈ মুঠ ১৬ কিলোমিটাৰ দূৰত্ব। সেই সময়ত শৰ্মাৰ বয়স আছিল মাত্ৰ ১৪ বছৰ।

তেওঁ, মাক-প্ৰশিক্ষক লিনা শৰ্মা, আৰু বন্ধু প্ৰিয়ঙ্কা গেহলটৰ সৈতে সমগ্ৰ ইংৰাজ চ্যানেলত সাঁতুৰি ৩-সদস্যৰ মহিলা ৰেলি দলৰ হৈ সাঁতোৰা প্ৰথম মহিলাৰ ৰেকৰ্ড গঢ়ে। আনকি ইংৰাজ চ্যানেলত সাঁতোৰা প্ৰথম মা-কন্যা হিচাপেও ২০০৪ চনত এটি বিশ্ব ৰেকৰ্ড গঢ়াৰ কৃতিত্ব অৰ্জন কৰিছিল। আনকি, শৰ্মা আৰ্মেনীয় মহাসাগৰত সাঁতোৰা পৃথিবীৰ তৃতীয় ব্যক্তি,তথা সম্প্ৰতি এণ্টাৰ্কটিক মহাসাগৰ ও সমস্ত পাঁচ মহাসাগৰত সাঁতোৰা সৰ্বকনিষ্ঠ ব্যক্তি।

তলত সাঁতোৰ জীৱনৰ মাত্ৰ ১০ বছৰ সময়তে শৰ্মাই লাভ কৰা প্ৰশংসনীয় তথা কিছু গুৰুত্বপূৰ্ণ মাইলৰ খুটি আগবঢ়োৱা হ'ল:
২০০৬, ৬ জুলাই: জুলাই মাহত ১৬বছৰ বয়সত ১৩ ঘণ্টা ৫৫মিনিটত শেক্সপীয়েৰ উপকূল, (ডোভাৰ ইংল্যাণ্ডে)ৰ পৰা ক্যালয়েস(ফ্ৰান্স)লৈ সাঁতুৰি ইংৰাজ চ্যানেলক অতিক্ৰম কৰে
২০০৬: লেক জুৰিখ মাৰথন সাঁতোৰৰ বিজয়ী।
২০০৭: ফ্লোৰিডাৰ ফোৰ্ট মিয়াৰ্স উপকূলত অনুষ্ঠিত ২০০৭চনৰ ইউ.এস.এ মুকলি পানীৰ সাঁতোৰ চ্যাম্পিয়নশিপৰ অংশ হিচাপে মেক্সিকো উপসাগৰত ২৫ কিলোমিটাৰ সাঁতুৰিবলৈ সক্ষম হয়।
২০০৭: প্ৰশান্ত মহাসাগৰৰ আলকাতৰাজ শিলৰ চাৰিওদিশে প্ৰায় ৬.৫ কিলোমিটাৰৰ এক সাঁতোৰ প্ৰতিযোগিতাত অংশগ্ৰহণ কৰি সাঁতোৰৰ প্ৰতিভা দেখুৱাবলৈ সক্ষম হয়।
২০০৭: আটলাণ্টিক মহাসাগৰৰ কী ৱেষ্ট আইল্যাণ্ডৰ চাৰিওফালে সাঁতোৰৰ এক মাৰাথন প্ৰতিযোগিতাত এটি স্বৰ্ণপদক লাভ কৰে।
২০০৭: মাত্ৰ ৫ ঘণ্টা ১৩ মিনিটত স্পেইনৰ টেৰিফা ভূমধ্য সাগৰৰ জিব্ৰাল্টাৰ বিপদ শংকুল ষ্ট্ৰেইট সাঁতুৰি পাৰ কৰে। ই সবাতোকৈ চ্যালেঞ্জিং সমুদ্ৰৰ কোৰ্স হিচাপে বিবেচিত হৈ আহিছে।
২০১০: আৰ্কটিক মহাসাগৰত ৩৩ মিনিটৰ ভিতৰত ১.৮ কিলোমিটাৰ দূৰত্ব সফলভাবে সাঁতুৰিবলৈ সক্ষম হয়, ইয়াৰ লগে লগেই শৰ্মা বিশ্বৰ ৪খন মহাসাগৰত সাঁতোৰা বিশ্বৰ দ্বিতীয় তথা সৰ্বকনিষ্ঠ সাঁতোৰবিদ হৈ পৰে।

ৰাষ্ট্ৰীয় সাঁতোৰ:
২০০৪: ৯ ঘণ্টা ৩০ মিনিটত ভাৰত মহাসাগৰৰ ধৰ্মতালৰ পৰা গেটৱে পৰ্যন্ত ৩৬ কিলোমিটাৰ দূৰত্ব সফলভাবে সাঁতুৰিবলৈ সক্ষম হয়।
২০০৪: ধৰ্মতলৰ পৰা গেটৱে অফ ইণ্ডিয়ালৈ(মুম্বাই)পুনৰ ধৰ্মতাললৈ ৭২ কিলোমিটাৰ দূৰত্ব, ১৬ ঘণ্টা ৫৮মিনিটত সাঁতুৰি মাতৃ লিনা শৰ্মা আৰু বন্ধু প্ৰিয়ঙ্কা গেহলট সহ এটি ভাৰতীয় ৰেকৰ্ড গঢ়ে।

শ্ৰেণী:ভাৰতৰ ব্যক্তি
শ্ৰেণী:ভাৰতৰ সাঁতোৰবিদ
ফাৰুখ গাফ্ফাৰী

ফাৰুখ গাফ্ফাৰী (জন্ম: ২৬ ফেব্ৰুৱাৰী, ১৯২২ – মৃত্যু: ১৭ ডিচেম্বৰ, ২০০৬) এগৰাকী ইৰানীয় চলচ্চিত্ৰ পৰিচালক, অভিনেতা, সমালোচক আৰু লেখক আছিল। ইব্ৰাহিম গোলেস্তান আৰু ফেৰেডাউন ৰাহনেমাৰ সৈতে তেওঁ ইৰানৰ নতুন ঢৌৰ চলচ্চিত্ৰ আন্দোলনৰ অন্যতম প্ৰতিষ্ঠাপক আছিল। ১৯৪৯ চনত ইৰান বাস্তান সংগ্ৰহালয়ত প্ৰথম ৰাষ্ট্ৰীয় ইৰানী চলচ্চিত্ৰ সমাজ প্ৰতিষ্ঠা কৰি আৰু প্ৰথম চলচ্চিত্ৰ সপ্তাহ আয়োজন কৰি য’ত ইংৰাজী চলচ্চিত্ৰ প্ৰদৰ্শন কৰা হৈছিল, গাফ্ফাৰীয়ে ইৰানত বৈকল্পিক আৰু অনা-ব্যাৱসায়িক চলচ্চিত্ৰৰ ভেটি স্থাপন কৰিছিল।

প্ৰাৰম্ভিক জীৱন

গাফ্ফাৰীৰ জন্ম তেহৰানত হৈছিল, কিন্তু তেওঁ বেলজিয়াম আৰু ফ্ৰান্সৰ গ্ৰেনোবল বিশ্ববিদ্যালয়ত শিক্ষা গ্ৰহণ কৰিছিল।

১৯৫৮ চনত গাফ্ফাৰীয়ে ইৰানীয় চিনেমাৰ অন্যতম প্ৰথম নব্য-বাস্তৱবাদী চলচ্চিত্ৰ জনৌব-এ শ্বাহৰ (চহৰৰ দক্ষিণ অংশ) নিৰ্মাণ কৰে। শ্ৰমিক শ্ৰেণীৰ দৰিদ্ৰতা প্ৰদৰ্শন কৰাৰ বাবে শ্বাহৰ চৰকাৰে এই চলচ্চিত্ৰখন নিষিদ্ধ কৰিছিল। চৰকাৰে ভয় কৰিছিল যে ছোভিয়েট ইউনিয়নে ইয়াক ইৰানৰ নিম্ন শ্ৰেণীৰ দুৰ্বল অৰ্থনৈতিক অৱস্থা দেখুৱাবলৈ এক প্ৰচাৰ সঁজুলি হিচাপে ব্যৱহাৰ কৰিব। ১৯৬৩ চনত চলচ্চিত্ৰখনৰ এটা গধুৰভাৱে সম্পাদিত সংস্কৰণ ৰেঘাবত দৰ শ্বাহৰ (নগৰীয়া প্ৰতিদ্বন্দ্বিতা) নামেৰে অৱশেষত মুক্তি দিয়া হয়। ১৯৬৪ চনত তেওঁ তেওঁৰ পৰৱৰ্তী চলচ্চিত্ৰ শব-এ কুজি (কুঁজা মানুহজনৰ ৰাতি) প্ৰযোজনা আৰু পৰিচালনা কৰে। এহাজাৰ আৰু এনিশাৰ কাহিনীৰ ওপৰত আধাৰিত এই চলচ্চিত্ৰখনৰ পটভূমি প্ৰথমতে খলিফা হাৰুণ অল-ৰছিদৰ সময়ৰ আছিল, কিন্তু চেন্সৰৰ আপত্তিৰ বাবে ইয়াক সমসাময়িক সময়লৈ সলনি কৰা হয়। শব-এ কুজি হৈছে চোৰাং ব্যৱসায়ীসকলৰ ওপৰত নিৰ্মিত এটা ব্লেক কমেডী, যিসকলে তেওঁলোকৰ দুৱাৰমুখত পৰি থকা এজন মৃত কুঁজা মানুহৰ মৃতদেহ লুকুৱাবলৈ চেষ্টা কৰে। এই চলচ্চিত্ৰখনত গাফ্ফাৰী আৰু মহম্মদ-আলি কেশাভাৰ্জে অভিনয় কৰিছিল, যিটো কেশাভাৰ্জৰ প্ৰথম চলচ্চিত্ৰ আছিল। গাফ্ফাৰীয়ে এই সময়ছোৱাত নেচনেল ইৰানীয় টেলিভিছনৰ বাবে কাম কৰিছিল। ১৯৭৫ চনত গাফ্ফাৰীয়ে পাৰভিজ ছাইয়াড আৰু শাহনাজ তেহৰাণী অভিনীত তেওঁৰ শেষ চলচ্চিত্ৰ জানবুৰাক (দা ৰানিং কেনন) মুক্তি দিয়ে। ১৯৭৯ চনত ইৰানীয় বিপ্লৱৰ সূচনা হোৱাৰ লগে লগে গাফ্ফাৰী পেৰিছলৈ যায়, য’ত তেওঁ পজিটিফ পত্ৰিকাৰ চলচ্চিত্ৰ সমালোচক হিচাপে কাম কৰে। ২০০৬ চনত মৃত্যুৰ সময়লৈকে তেওঁ পেৰিছত নিৰ্বাসিত জীৱন কটায়।

তথ্যসূত্ৰ

বাহ্যিক সংযোগ

ghaffaris.com - Ancestral/family website

His ancestral website
Farrok Gaffari entry on Encyclopedia Iranica Online

শ্ৰেণী:ইৰানৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:চলচ্চিত্ৰ সমালোচক
শ্ৰেণী:চিত্ৰনাট্য লেখক
শ্ৰেণী:অভিনেতা
এম্পে (খেল)

এম্পে স্কুলীয়া বয়সৰ ল’ৰা-ছোৱালীয়ে খেলা এটা সহজ কিন্তু শক্তিচালিত খেল। ইয়াৰ উৎপত্তি ঘানাৰ পৰা হৈছিল আৰু ই আন চুবুৰীয়া দেশতো খেলিছিল। ইয়াক দুজন বা তাতকৈ অধিক লোকে খেলে আৰু ইয়াৰ বাবে কোনো সঁজুলিৰ প্ৰয়োজন নহয়।

নিয়ম

মূল খেলুৱৈ বা দলপতিজনে আৰু আন এজন খেলুৱৈয়ে একে সময়তে ওপৰলৈ জপিয়াই যায়, হাত চাপৰি বজায় আৰু ওপৰলৈ জপিয়াই উঠিলে এখন ভৰি আগলৈ ঠেলি দিয়ে। যদি নেতা আৰু আনজন খেলুৱৈৰ আগলৈ একে ভৰি থাকে তেন্তে নেতাই এটা পইণ্ট লাভ কৰে। যদি তেওঁলোক বেলেগ হয় তেন্তে আনজন খেলুৱৈ নেতা হৈ বাকী খেলুৱৈসকলৰ বিৰুদ্ধে খেলে। যদি খেলুৱৈসকল বৃত্তত থাকে তেন্তে নেতাজনে বৃত্তৰ ভিতৰৰ ফালে গতি কৰে, পাল পাতি আনৰ বিৰুদ্ধে খেলে। যদি তেওঁলোক লাইনত থাকে তেন্তে নেতাজনে লাইনৰ ভিতৰলৈ আগবাঢ়ি যায়। যদি মাত্ৰ দুজন খেলুৱৈয়ে খেলি আছে তেন্তে নিৰ্দিষ্ট সংখ্যক পইণ্টে বিজয়ী নিৰ্ণয় নকৰালৈকে তেওঁলোকে স্ক’ৰ ৰাখে।

আন্তঃৰাষ্ট্ৰীয় খেলত

ৰাষ্ট্ৰীয় ক্ৰীড়া কৰ্তৃপক্ষ আৰু নেচনেল কমিচন অন কালচাৰৰ সহযোগত আৰু অংশীদাৰিত্বৰে কাম কৰা স্থানীয় ক্ৰীড়া সংস্থা কালচাৰেল গেমছ এছ’চিয়েশ্যন অৱ ঘানাই ক্ৰমে ব্ৰিটেইন, নাইজেৰিয়া, ট’গো, লাইবেৰিয়া, বুৰ্কিনা ফাছ’, তাঞ্জানিয়া, দক্ষিণ আফ্ৰিকা, আৰু অন্যান্য দেশৰ লোকসকলৰ বাবে প্ৰশিক্ষক কাৰ্যসূচী প্ৰশিক্ষণ দিয়াৰ আয়োজন কৰিছিল। অংশগ্ৰহণকাৰীসকলক এম্পে স্প’ৰ্টছ, চাস্কেলে স্প’ৰ্টছ, জি এইচস্কাইবল আদিৰ জৰিয়তে লৈ যোৱা হৈছিল আৰু পাঁচ দিনৰ পিছত কাৰ্যসূচী সম্পূৰ্ণ কৰা হৈছিল। নাইজেৰিয়াই ঘানাৰ সৈতে প্ৰতিযোগিতাত অংশগ্ৰহণ কৰিবলৈ এম্পে স্প’ৰ্টছৰ আয়োজক সমিতিত পঞ্জীয়ন কৰা আফ্ৰিকাৰ প্ৰথমখন দেশ হিচাপে পৰিগণিত হয়। ২০১৮ চনৰ ২৪ নৱেম্বৰত আক্ৰাৰ থিয়ডোছিয়া অকোহ হকী ষ্টেডিয়ামত ঘানাই নাইজেৰিয়াক আদৰণি জনাইছিল। লাইবেৰিয়া আৰু যুক্তৰাজ্যৰ পৰা প্ৰশিক্ষণ লোৱা চাৰিগৰাকী মহিলাক ঘানা আৰু নাইজেৰিয়াৰ মাজত হোৱা বহু প্ৰত্যাশিত মেচখনৰ পিছত আক্ৰা হকী ষ্টেডিয়ামত ঘানাৰ সৈতে প্ৰতিদ্বন্দ্বিতা কৰিবলৈ বুকিং কৰা হৈছিল আৰু ঘানাই জয়লাভ কৰিছিল।

তথ্য সূত্ৰ

শ্ৰেণী:লোক-খেল
শ্ৰেণী:খেল
শ্ৰেণী:নাৰীবাদ আৰু লোকগাথা ২০২৫